text: I I I.
  Paullatim verò Principem se praestitit: etsi varium diu, commodiorem tamen saepius, & ad utilitates publicas proniorem. Inter alia autem recte ab eo sub initium imperii institutum illud quoque, quod sustulerit jus moremque Asylorum, quae usquam per orbem Romanum erant. Et certe in bene composita Repub. Asyla facinorosis aperienda non sunt. Neque male tamen aut imprudenter Romulus, qui in componenda Romana hac Republ. initium ab Asylo fecit.